stanford-oval/wikipedia huggingface dataset:
สโมสรฟุตบอลทีโอที
ประวัติสโมสร > ปัญหาของสโมสร

นับตั้งแต่เข้าร่วมแข่งขัน ทางบมจ.ทีโอที ได้จัดสรรงบประมาณเพื่อสนับสนุนการแข่งขันมาโดยตลอด จนกระทั่งปี พ.ศ. 2552 ที่ทางสมาคมฟุตบอลฯ ได้ออกข้อบังคับให้สโมสรฟุตบอลที่อยู่ในลีก ต้องเป็นสโมสรมืออาชีพ แต่เป็นทื่น่าสังเกต เพราะทางสโมสรไม่ได้มี ผู้สนับสนุนหลัก เนื่องจากงบประมาณต่าง ๆ ได้มาจาก บมจ.ทีโอที ซึ่งเป็นบริษัทแม่ของทีม จนทำให้เกิดสภาวะทางการเงินในสโมสรในเวลาต่อมา โดยที่จริงแล้ว สโมสรทีโอที ประสบปัญหาทางด้านการเงินมาตั้งแต่ช่วง พ.ศ. 2547 แล้ว อันเนื่องมาจากทางองค์กรให้งบประมาณที่สามารถใช้แค่การประชาสัมพันธ์เท่านั้น แต่การบริหารทีมต่างๆ ยังอยู่ในรูปแบบระบบราชการ เนื่องด้วยการที่ทาง บมจ.ทีโอที มาบริหารเองทำให้เกิดสภาวะทางการเงินจนมีข่าวลือการยุบสโมสร ในช่วงเดือนตุลาคม พ.ศ. 2557 อันสืบเนื่องมาจาก บริษัท ทีโอที จำกัด (มหาชน) ซึ่งนับว่าเป็นบริษัทแม่ ประสบผลขาดทุนจนต้องเข้าแผนฟื้นฟู และมีนโยบายปรับลดค่าใช้จ่าย แต่ทางสโมสร ก็ได้ยืนยันว่ายังสามารถบริหารทีมต่อไปได้ และยังได้กลุ่มทุน CGF มาร่วมบริหารทีมในเวลาต่อมา
ประวัติสโมสร > ขาดสภาพคล่องทางการเงินและยุบสโมสร

อย่างไรก็ดี แม้จะได้กลุ่มทุน CGF มาบริหาร แต่ทว่า ทางสโมสรกลับยกเลิก การร่วมมือกับกลุ่มทุนใหม่นี้ เหตุผลเนื่องจากความไม่ชัดเจนในการจัดการ โดยที่ผู้จัดการทีมอย่าง สมชาย ทรัพย์เพิ่ม ได้ออกมาเปิดเผยในเวลาต่อมาว่า ทางกลุ่มทุน ไม่มีความชัดเจนในการเข้ามาสนับสนุน และยังมีพฤติการณ์ที่ไม่น่าไว้วางใจ เนื่องจากทางกลุ่มทุน ได้ผลัดผ่อนการให้เงินสนับสนุนที่จะนำมาใช้รักษาสภาพคล่องของทีมในช่วงก่อนเปิดฤดูกาลหลายครั้ง
แต่ถึงอย่างไรก็ดี ผลงานของสโมสรในช่วงสามฤดูกาลหลัง กลายเป็นว่าทีมต้องลุ้นหนีการตกชั้น อย่างต่อเนื่อง และยังมีข่าวการที่สโมสรค้างเงินเดือน นักเตะ ถึง 13 ราย เป็นจำนวนเงินถึง 2 ล้านกว่าบาท
สุดท้ายผลงานของทีมใน ฤดูกาล 2558 สโมสรทำผลงานจบด้วยอันดับที่ 18 ทำให้ต้องตกชั้นลงไปเล่นในดิวิชั่น 1 ครั้งแรกในรอบ 10 ปี แต่ทว่าการที่สโมสรไม่ผ่านคลับไลเซ่นนิ่ง ทำให้ฝ่ายจัดการนแข่งขันตัดสิทธิ์ทีมออกจากจากแข่งขัน และทางบอร์ดบริหารของ บมจ.ทีโอที มีมติให้ยุบสโมสร เนื่องจากไม่สามารถหาเงินเพื่อจ่ายเงินเดือนนักฟุตบอล และ ทางผู้สนับสนุนของทีมต่างถอนตัวออกไป ทำให้ไม่มีเงินที่จะมาอุดหนุนสโมสรในท้ายที่สุด ส่วนเรื่องเงินเดือนที่ค้างจ่าย ทางบอร์ดบริหารได้ให้นักเตะไปฟ้องร้องกับทางบริษัท ทีโอที เอสซี เอง
สนามเหย้า

ในช่วงก่อนปี 2552 ทางสโมสรใช้ สนามน้ำแก้จน ที่อยู่ใน กรมชลประทาน อำเภอปากเกร็ด ก่อนที่ทางสโมสรจะไปร่วมมือกับทาง จังหวัดกาญจนบุรี เพื่อขอเช่า สนามกีฬาจังหวัดกาญจนบุรี (สนามกลีบบัว) เพื่อใช้รองรับการแข่งขัน แต่ทว่า ได้เกิดมีปัญหากัน จึงทำให้ ทางสโมสรย้ายมาเล่นที่ สนามทีโอที สเตเดียม แต่ในระหว่างปรับปรุงสนาม ทางสโมสรได้ใช้ สนามกีฬาธันเดอร์โดม เมืองทองธานี ไปพลางก่อน
ตราสโมสร

ตราสัญลักษณ์ของทีมช่วงก่อนระบบฟุตบอลลีก
ตราสัญลักษณ์แรกหลังจากเข้าร่วมแข่งขันฟุตบอลลีกอาชีพ
ตราสัญลักษณ์ของทีมหลังแปรรูปรัฐวิสาหกิจ
ตราสัญลักษณ์ของทีมหลังเปลื่ยนชื่อเป็น บมจ.ทีโอที
ตราสโมสรยุค ทีโอที-แคท
ตราสัญลักษณ์แรกหลังจากบมจ.ทีโอทีดึงทีมมาบริหารเอง
ตราสโมสรยุคสุดท้าย
ผลงาน

2539 - ไทยลีก - อันดับที่ 2 ของตาราง (ได้เข้าเพลย์ออฟรอบ 4 ทีม) - เพลย์ออฟรอบรองชนะเลิศพบทีมธนาคารกรุงเทพ (อันดับ 3 ของตาราง) แพ้ไป 2 : 3 ประตู
2540 - ไทยลีก - อันดับที่ 8
2541 - ไทยลีก - อันดับที่ 6
2542 - ไทยลีก - อันดับที่ 5
2543 - ไทยลีก - อันดับที่ 12 (เพลย์ออฟฃนะทีมอันดับสองดิวิชั่น 1 กรุงเทพคริสเตียน รอดการตกชั้น)
2544/45 - ไทยลีก - อันดับที่ 9
2545/46 - ไทยลีก - อันดับที่ 9 (ตกชั้น)
2546/47 - ดิวิชัน 1 - ชนะเลิศ (เลื่อนชั้นเล่นในไทยลีก)
2547/48 - ไทยลีก - อันดับที่ 9 (ตกชั้น)
2549 - โปรลีก - ชนะเลิศ (ทีโอทีส่งทีมเข้าร่วมการแข่งขันทั้งระบบโปรลีก และ ดิวิชั่น 1 โดยชนะเลิศในระบบโปรลีก ส่วนดิวิชั่น 1 ได้อันดับที่ 6 กลับขึ้นไปเล่นไทยลีกในฐานะแชมป์โปรลีก)
2550 - ไทยลีก - อันดับที่ 10
2551 - ไทยลีก - อันดับที่ 5
2552 - ไทยลีก - อันดับที่ 7
2553 - ไทยพรีเมียร์ลีก - อันดับที่ 12
2554 - ไทยพรีเมียร์ลีก - อันดับที่ 15
2555 - ไทยพรีเมียร์ลีก - อันดับที่ 12
2556 - ไทยพรีเมียร์ลีก - อันดับที่ 14
2557 - ไทยพรีเมียร์ลีก - อันดับที่ 15
2558 - ไทยพรีเมียร์ลีก - อันดับที่ 18 (ตกชั้นและยุบสโมสร)
อดีตผู้เล่นของทีม

กฤษดา เพี้ยนดิษฐ์
พงษ์ธร เทียบทอง
อนุรักษ์ ศรีเกิด
ศิริศักดิ์ ขะเดหรี
บุญปลีก หนูน้อย
อดุลย์ รุ่งเรือง
สุเชาว์ นุชนุ่ม
ณรงค์ สุวรรณโชติ
สมชาย ทรัพย์เพิ่ม
ประกิต ดีพร้อม
กีรติ เขียวสมบัติ
โคเน่ เซย์ดู
ทะคะฮิโระ คะวะมุระ
ลี จุง กี
อดีตผู้ฝึกสอนของทีม

| ชื่อ | สัญชาติ | ช่วงปี | เกียรติประวัติ |
| --- | --- | --- | --- |
| พงษ์พันธ์ วงษ์สุวรรณ |  | 2531–2540 |  |
| พงษ์พันธ์ วงษ์สุวรรณ |  | 2541–2552 | ไทยลีก: 2546 โปรวินเชียลลีก: 2549 |
| สมชาย ทรัพย์เพิ่ม |  | 2553 |  |
| ณรงค์ สุวรรณโชติ |  | 2553–2554 |  |
| สมชาย ทรัพย์เพิ่ม |  | 2554–2558 |  |
| อภิสิทธิ์ ไก่แก้ว |  | 2558 |  |
| เทเวศน์ กมลสินธุ์ |  | 2558 |  |
แหล่งข้อมูลอื่น

เว็บไซต์อย่างเป็นทางการของสโมสร
สโมสรฟุตบอลทีโอที ที่เฟซบุ๊ก
| ด ค กสโมสรฟุตบอลทีโอที – ผู้จัดการทีม |
| --- | --- |
 พงษ์พันธ์ (2531–52)  สมชาย (2553)  ณรงค์ (2553–54)  สมชาย (2554–58)  อภิสิทธิ์ (2558)  เทเวศน์ (2558) 
| ด ค กไทยลีก |
| --- | --- |
บริษัท ไทยลีก จำกัด
สโมสร (ฤดูกาล 2567–68):  การท่าเรือ  ขอนแก่น ยูไนเต็ด  ทรูแบงค็อก ยูไนเต็ด  นครปฐม ยูไนเต็ด  นครราชสีมา มาสด้า  บีจี ปทุม ยูไนเต็ด  บุรีรัมย์ ยูไนเต็ด  พีที ประจวบ  เมืองทอง ยูไนเต็ด  ระยอง  ราชบุรี  ลำพูน วอร์ริเออร์  สิงห์ เชียงราย ยูไนเต็ด  สุโขทัย  หนองบัว พิชญ  อุทัยธานี 
สโมสรที่เคยอยู่ ในไทยลีก:  กรุงเทพคริสเตียน  ขอนแก่น  ชลบุรี  ชัยนาท ฮอร์นบิล  เชียงใหม่  เชียงใหม่ ยูไนเต็ด  ซุปเปอร์ พาวเวอร์ สมุทรปราการ  ไดสตาร์ กรุงเทพฯ  ตราด  ทีทีเอ็ม  ทีโอที  ไทยฮอนด้า  ธนาคารกสิกรไทย  ธนาคารกรุงเทพ  ธนาคารกรุงไทย  ธำรงไทยสโมสร  บีบีซียู  โปลิศ เทโร  เพื่อนตำรวจ  พัทยา ยูไนเต็ด  พีทีที ระยอง  ราชประชา  ราชนาวี  ราชวิถี  ลำปาง  ศรีราชา  ศรีสะเกษ  ศุลกากร  สงขลา ยูไนเต็ด  สมุทรปราการ ซิตี้  สมุทรสงคราม  สระบุรี  สุพรรณบุรี  อาร์มี่ ยูไนเต็ด  อาร์แบค  อุบล ยูไนเต็ด  แอร์ฟอร์ซ ยูไนเต็ด 
ฤดูกาล:  2539/40  2540  2541  2542  2543  2544/45  2545/46  2546/47  2547/48  2549  2550  2551  2552  2553  2554  2555  2556  2557  2558  2559  2560  2561  2562  2563–64  2564–65  2565–66  2566–67  2567–68 
 ทำเนียบทีมชนะเลิศ  ผู้ฝึกสอนในฤดูกาลปัจจุบัน  รายชื่อผู้ฝึกสอน  รายชื่อผู้เล่นต่างชาติ  ผู้ออกอากาศ  ยุบทีม
อัสแซสซินส์ครีด: บราเธอร์ฮูด

| อัสแซสซินส์ครีด: บราเธอร์ฮูด |
| --- | --- |

ผู้พัฒนา: ยูบิซอฟท์ มอนทรีออล
ผู้จัดจำหน่าย: ยูบิซอฟท์
กำกับ: Patrick Plourde
อำนวยการผลิต: Vincent Pontbriand
ออกแบบ: Steven Masters
เขียนบท: Jeffrey Yohalem
แต่งเพลง: Jesper Kyd
ชุด: อัสแซสซินส์ครีด
เอนจิน: AnvilNext with Havok physics
เครื่องเล่น: เพลย์สเตชัน 3 เอกซ์บอกซ์ 360 ไมโครซอฟท์ วินโดวส์ 
วางจำหน่าย: เพลย์สเตชัน 3 & เอกซ์บอกซ์ 360 NA: November 16, 2010 EU: November 19, 2010 AU: November 16, 2010 JP: December 9, 2010ไมโครซอฟท์ วินโดวส์ NA: March 22, 2011 AU: March 17, 2011 EU: March 18, 2011 JP: June 3, 2011
แนว: แอ็คชันผจญภัย, ลักลอบ
รูปแบบ: ผู้เล่นคนเดียว, ผู้เล่นหลายคน
อัสแซสซินส์ครีด: บราเธอร์ฮูด เป็นเกมอิงประวัติศาสตร์ แอ็กชั่นผจญภัย ที่พัฒนาโดย ยูบิซอฟท์ มอนทรีออล และเผยแพร่โดย ยูบิซอฟท์ 
ซึ่งอัสแซสซินส์ครีด: บราเธอร์ฮูดเป็นเกมชุดที่สามของซีรีส์อัสแซสซินส์ครีดต่อจากเกมอัสแซสซินส์ครีด 2 ในช่วงแรกวางจำหน่ายเฉพาะเครื่องเล่นเพลย์สเตชัน 3 และ เอกซ์บอกซ์ 360โดยเริ่มที่อเมริกาเหนือในวันที่ 16 พฤศจิกายน 2010 หลังจากนั้นวางจำหน่ายเกมสำหรับไมโครซอฟท์ วินโดวส์ในเดือนมีนาคม 2011 และตามด้วยแพลตฟอร์ม OS X ในเดือนพฤษภาคม 2011
เนื้อเรื่องย่อ

หลังจากเหตุการณ์ในภาค 2 ได้จบลงไป Cesare Borgia นำกองทหารของ Templar ที่เข้ามาบุกทำลายด้วยกองทัพทหารและปืนใหญ่ มาริโอ้(Mario Auditore)ถูกสังหารด้วยกองทัพของเทมพลาร์ เอซิโอ้บาดเจ็บสาหัส ฟื้นอีกทีมาอยู่มาที่โรม
แหล่งข้อมูลอื่น

อัสแซสซินส์ครีด: บราเธอร์ฮูด ที่ MobyGames
อลงกรณ์ ประทุมวงศ์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
วันเกิด:   (1986-06-28) 28 มิถุนายน ค.ศ. 1986 (38 ปี)
สถานที่เกิด:  จังหวัดปราจีนบุรี ประเทศไทย
ส่วนสูง:  1.73 m (5 ft 8 in)
ตำแหน่ง:  กองหลัง
สโมสรอาชีพ*
| ปี |  ทีม |  ลงเล่น |  (ประตู) |
| 2007–2008 |  ราชประชา |  13 |  (1) |
| 2009–2013 |  กรุงธนบุรี |  21 |  (3) |
| 2014 |  ศรีสะเกษ |  18 |  (2) |
| 2014–2019 |  ชลบุรี |  84 |  (5) |
| 2019–2020 |  ราชบุรี มิตรผล |  6 |  (0) |
| 2020 |  ศรีสะเกษ |  3 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น
อลงกรณ์ ประทุมวงศ์ (ชื่อเล่น แจ็ค; เกิด 28 มิถุนายน พ.ศ. 2529) เป็นนักฟุตบอลและอดีตนักฟุตซอลชาวไทย โดยลงเล่นตำแหน่งกองหลัง
อลงกรณ์เกิดที่จังหวัดปราจีนบุรี เขาเคยเล่นฟุตซอลให้กับหลายสโมสรในไทยแลนด์ฟุตซอลลีกอย่างสุราษฎร์ธานี, แคท, การท่าเรือ และสมุทรสงคราม ต่อมาเขาได้เปลี่ยนมาเล่นฟุตบอล โดยเคยเล่นให้กับราชประชา, กรุงธนบุรี, ศรีสะเกษ ก่อนที่จะย้ายมาเล่นให้กับชลบุรี ซึ่งเป็นสโมสรปัจจุบันของเขา
ในเดือนเมษายน พ.ศ. 2560 อลงกรณ์ได้ต่อสัญญากับชลบุรีไปอีก 1 ปีครึ่ง
อลอนโซ เชิร์ช

อลอนโซ เชิร์ช (Alonzo Church) ผู้บุกเบิกในวงการวิทยาการคอมพิวเตอร์ชาวอเมริกัน เป็นผู้พัฒนาพื้นฐานของวิทยาการคอมพิวเตอร์เชิงทฤษฎี โดยเฉพาะการสร้างแลมดาแคลคูลัส และการค้นพบปัญหาที่แก้ไม่ได้ในระบบนั้น
อธิวัฒน์ แพงเหนือ

อธิวัฒน์ แพงเหนือ (เกิด 20 ตุลาคม พ.ศ. 2545) เป็น นักกีฬาวีลแชร์เรซซิ่งชาวไทย ประเภท T54 เขาเป็นตัวแทนของประเทศไทยในพาราลิมปิกฤดูร้อน 2020 และได้เหรียญทองจากการแข่งขันประเภท 100 เมตร และเหรียญเงินจากการแข่งขันประเภท 400 เมตร
เครื่องราชอิสริยาภรณ์

พ.ศ. 2565 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
อากินะ โฮโมโตะ

| อากินะ โฮโมโตะ |
| --- | --- |
法元 明菜
เกิด:  (1996-08-05) 5 สิงหาคม ค.ศ. 1996 (28 ปี) จังหวัดทตโตริ ประเทศญี่ปุ่น
ชื่ออื่น: โฮมิง (ほーみん)
อาชีพ: นักพากย์
องค์การ: จัสต์โปร
ส่วนสูง: 153 ซม.
อากินะ โฮโมโตะ (法元 明菜, ほうもと あきな, 5 สิงหาคม 1996 - ) เป็นนักพากย์และนักร้องชาวญี่ปุ่น เกิดที่จังหวัดทตโตริ อยู่สังกัดจัสต์โปร
ประวัติ

เกิดที่จังหวัดทตโตริ เติบโตในจังหวัดชิบะ สาธารณรัฐประชาชนจีน และ จังหวัดโอซากะ
มีความสามารถพิเศษคือ ภาษาจีน (ทั้ง ภาษาจีนมาตรฐานและกวางตุ้ง) เมื่ออนิเมะซีรีส์ Live Animation Intuition x Algorithm เปิดรับออดิชันขึ้นทาง LINE จึงได้รับสมัครและเพราะพูดภาษาจีนได้จึงได้รับเลือกให้รับบทเป็นหลินหลิน
มีแม่เป็นคนจีน เคยได้อาศัยอยู่ที่มณฑลกวางตุ้ง ประเทศจีนตั้งแต่ชั้นประถมศึกษาปีที่ 2 ถึงชั้นมัธยม 3 เนื่องจากพ่อของเธอต้องการให้เธอพูดภาษาจีนได้ ชื่อภาษาจีนที่ใช้ในตอนนั้นคือ "หยางหมิง" (楊明) ที่บ้านพูดทั้งภาษาจีนและภาษาญี่ปุ่นผสมกัน
ชื่อ อากินะ เป็นชื่อจริง ที่มีของชื่อมาจากการที่พ่อของเธอเป็นแฟนเพลงของอากินะ นากาโมริ
ผลงานพากย์

เลิฟไลฟ์! ชมรมสคูลไอดอลนิจิงะซากิ (จง หลานจู)
สวนปราสาทซิสซิงเฮิสต์

ปราสาทและสวนซิสซิงเฮิสต์
อาคารยุคเอลิซาเบทในซิสซิงเฮิสต์ ช่วงเดือนพฤษภาคม
สวนที่ปราสาทซิสซิงเฮิสต์ ในหมู่บ้านซิสซิงเฮิสต์ พื้นที่วีลด์ เขตเทศมณฑลเคนต์ ประเทศอังกฤษ อยู่ในความดูแลขององค์การอนุรักษ์สถานที่เพื่อประโยชน์ทางประวัติศาสตร์หรือความสวยงามแห่งชาติ เป็นสวนที่มีชื่อเสียงมากในอังกฤษ
ความเป็นมา

สวนของซิสซิงเฮิสต์ย้อนกลับไปเมื่อคริสต์ทศวรรษ 1930 เริ่มต้นจากวีตา แซ็กวิลล์-เวสต์ นักกวีและนักประพันธ์ และสามีของเธอ แฮโรลด์ นิโคลสัน, นักเขียนและนักการทูต แซ็กวิลล์-เวสต์ เป็นนักเขียนให้กับบลูมเบอร์รี่ กรุ๊ป ซึ่งเป็นที่นิยมมากในคอลัมน์สุดสัปดาห์ เธอส่งเรื่องสวนของเธอไปตีพิมพ์กับดิ อ๊อบเซิฟเวอร์, โดยที่เธอไม่คาดคิดมาก่อน—สวนของเธอโด่งดังขึ้นมาทันที สวนนั้นออกแบบเหมือนเป็น 'ห้อง' ต่างๆ, แต่ละสวนนั้นมีการตกแต่งที่หลากหลาย มีธีมและสีสันที่ต่างกัน, มีการใช้ต้นไม้ทำเป็นแนวรั้วสูงๆ หรือใช้อิฐสีออกชมพูมาก่อ แต่ละสวนนั้น มี 'ทางเข้า' ที่บ่งบอกถึงสวนแต่ละแบบ, เช่นบางคนอาจจะกำลังมีความสุขกับสวนสวยแบบหนึ่ง, แต่ในขณะเดียวกันอีกคนอาจจะชอบทิวทัศน์อีกส่วนหนึ่งมากกว่า,ในสวนนั้นจะมีทางทะลุกันสำหรับสวนแต่ละแบบ เพื่อให้ทุกคนได้เดินชมสวนหลาย ๆ แบบตามพอใจ นิโคสันออกแบบทางเชื่อมแต่ละสวนเข้าด้วยกัน ส่วนแซ็กวิลล์-เวสต์ จะดูแลในส่วนของดอกไม้ที่ปลูกเพื่อให้สวนดูน่าสนใจยิ่งขึ้น
สำหรับแซ็กวิลล์-เวสต์แล้ว, ปราสาทและสวนซิสซิงเฮิสต์เป็นความเจ็บปวดที่แสนหวานมาแทนที่บ้านโนล, ซึ่งเป็นบ้านหลังใหญ่มีชื่อเสียงโด่งดังมากในอังกฤษ, ในฐานะที่เป็นบุตรคนเดียวของ ไลโอเนล, ลอร์ดแซ็กวิลล์ที่ 3 เธอควรจะได้เป็นเจ้าของหากว่าเกิดมาเป็นชาย, ดังนั้นบ้านจึงตกไปเป็นของหลานชายผู้สืบทอดตะกูลแทน
สถานที่นี้เก่าแก่มาก— คำว่า "เฮิสต์" เป็นภาษาอังกฤษเก่าที่ใช้เรียก การล้อมรอบด้วยไม้ สร้างตั้งแต่ยุคกลาง ในปี 1305 ปราสาทนี้เป็นบ้านหลังขนาดใหญ่ของขุนนาง ล้อมรอบด้วยคูน้ำ, เมื่อปี 1490 กษัตริย์เอ็ดเวิร์ดค้างแรมที่นี่อยู่หนึ่งคืน, ในช่วงยุค 1530 ทอมัส เบเกอร์ซื้อซิสซิงเฮิสต์ขึ้นมา บ้านหลังนี้จึงมีการปรับปรุงใหม่ มีการใช้อิฐมาทำเป็นประตู ซึ่งออกแบบโดย เซอร์ จอห์น เบเกอร์ (หนึ่งในคณะองคมนตรีของกษัตริย์เฮนรี่ที่ 8) และมีการขยายให้กว้างขึ้นช่วงยุค1560 โดยบุตรชายของเขา ริชาร์ด เบเกอร์, ทำให้มีขนาดใหญ่ถึง 700 เอเคอร์ และในปี 1573, สมเด็จพระราชินีนาถเอลิซาเบธที่ 1 เสด็จมาค้างสามคืนที่ซิสซิงเฮิสต์แห่งนี้
ช่วงปลายศตวรรษที่ 17 ภายหลังจากที่สิ้นตระกูลเบเกอร์, อาคารเหล่านี้ก็กลายมาใช้ประโยชน์อื่นๆแทน: ในช่วงสงครามเจ็ดปี ได้ใช้เป็นสถานที่คุมขังนักโทษ; ใช้เป็นที่ทำงานของสหภาพแครนบรู๊ค; และหลังจากนั้นได้กลายมาเป็นบ้านของคนงานในฟาร์ม
ในปี 1930 แซ็กวิลล์-เวสต์และนิโคลสันพบว่าที่ดินของพวกเขาใกล้ ๆ กับเซเวนโอกส์, ในเคนต์, มีการพัฒนาขยับขยายจนดีแล้ว พวกเขาคิดว่า ถึงแม้ซิสซิงเฮิสต์จะถูกทิ้งให้รกมากนาน, พวกเขาก็สนใจที่จะซื้อซิสซิงเฮิสต์และฟาร์มในละแวกเดียวกันขึ้นมา เริ่มการซ่อมแซมปรับปรุงสวนจนกลายเป็นแบบที่เห็นกันในทุกวันนี้ แบบแปลนโดยนิโคลสัน และภาพวาดโดย แซ็กวิลล์-เวสต์ นั้นได้รับอิทธิพลโดยตรงมาจากสวนของเกอร์ทรูด เจคกิล และ เอ็ดวิน ลัทเยนส์; และภายหลังมีโคเธ่ มาเนอร์ ในซัมเมอร์เซต, แบบแปลนโดย เพื่อนของนิโคลสัน เรจินัลด์ คูปเปอร์, ซึ่งนักเขียนคนหนึ่งถึงกับเรียกว่าเป็น "ซิสซิงเฮิสต์ฝั่งตะวันตก"; รวมถึง ฮิดโคต มาเนอร์ การ์เด้น, ออกแบบโดยเจ้าของชื่อ ลอเรนซ์ จอห์นสตัน, ซึ่งแซ็กวิลล์-เวสต์ได้ร่วมช่วยด้วย แต่ซิสซิงเฮิสต์เป็นที่แรกที่เปิดสู่สาธารณะเมื่อปี 1938
องค์การอนุรักษ์

องค์การอนุรักษ์สถานที่เพื่อประโยชน์ทางประวัติศาสตร์หรือความสวยงามแห่งชาติเข้ามาดูแลซิสซิงเฮิสต์ทั้งหมด, ส่วนของสวน, ฟาร์มและอาคารต่างๆ ตั้งแต่ปี 1967. สวนนี้เป็นสวนอังกฤษที่จัดแบบในช่วงยุคกลางของศตวรรษที่ 20 ในปัจจุบันสวนนี้มีชื่อเสียงโด่งดังมาก มีนักท่องเที่ยวมาเยี่ยมชมมากมายโดยเฉพาะอย่างยิ่งในวันหยุดต่างๆ เมื่อปี 2009, บีบีซี โฟร์ ได้จัดทำสารคดีชุด ซิสซิงเฮิสต์ มีความยาวทั้งหมด 8 ตอน บอกเล่าเรื่องเกี่ยวกับสวนและบ้าน รวมถึงความพยายามของ อดัม นิโคลสัน และภรรยาของเขา ซาร่าห์ เรเวน ที่เปลี่ยนพื้นที่เกษตรกรรมวีลเดนมาเป็นปราสาท พวกเขาวางแผนที่จะปลูกส่วนผสมต่างๆเพื่อนำไปใช้ในภัตตาคารซิสซิงเฮิสต์ สามารถอ่านเรื่องราวเต็มๆได้ในหนังสือของ นิโคลสัน, ซิสซิงเฮิสต์: ประวัติศาสตร์ที่ยังดำเนินต่อไป (2008).
สวนแปลนประดิษฐ์ที่ซิสซิงเฮิสต์
แปลงดอกไม้โทนม่วง
สวนกระท่อม
รูปปั้นในสวน
สวนโทนขาว
ภาพด้านหน้า
ม้านั่งในซิสซิงเฮิสต์, ออกแบบโดยเอ็ดวิน ลัทเยนส์
เก้าอี้สวนสมุนไพร
ทางเดินปูนในซิสซิงเฮิสต์
วิสทีเรีย
บรรณานุกรม

Brown, Jane (1985). Vita's Other World:  A Gardening Biography of V. Sackville-West, Viking.
Lord, Tony (2000). Gardening at Sissinghurst, Frances Lincoln & National Trust.
Lord, Tony (2003). Planting Schemes from Sissinghurst. Frances Lincoln.
Nicolson, Nigel (1964). Sissinghurst Castle — An illustrated history, National Trust.
Scott-James, Anne (1974). Sissinghurst — The Making of a Garden, Michael Joseph.
Sissinghurst: An Unfinished History by Adam Nicolson (2008). HarperPress. ISBN 0-00-724054-6.
แหล่งข้อมูลอื่น

Sissinghurst Castle Garden information at the National Trust
History of Sissinghurst Castle เก็บถาวร 2004-12-22 ที่ เวย์แบ็กแมชชีน
Sissinghurst Castle Garden เก็บถาวร 2014-08-10 ที่ เวย์แบ็กแมชชีน
Photo essay/visual overview with plan
Sissinghurst Castle Farm B&B
Pamela Schwerdt - Daily Telegraph obituary
51°06′57″N 0°34′54″E﻿ / ﻿51.11583°N 0.58167°E﻿ / 51.11583; 0.58167
กุหลาบงามที่ร่มในสวนขาวที่ซิสซิงเฮิสต์, ทำให้สวนดูน่าสนใจยิ่งขึ้น
หอยทะเล

หอยทะเล
หอยทะเล เป็นหอยที่อาศัยอยู่ในทะเล โดยมากมักมีเปลือกแข็งหุ้มตัว สำหรับประเทศไทยมักนิยมนำมาประกอบอาหาร เนื่องจากมีรสชาติที่อร่อย ถูกปากทั้งคนไทยและชาวต่างชาติ
ลักษณะของหอยทะเล > ลักษณะเปลือก

เปลือกของหอยทะลมีรูปทรงที่หลากหลาย และมีสีสันสวยงาม โดยมีขนาดเล็กเท่าเม็ดทรายไปจนถึง 1 เมตร ขึ้นอยู่กับหอยทะเลชนิดนั้นๆ เปลือกของหอยทะเลมีส่วนประกอบทางเคมีที่สำคัญคือ แคลเซียมคาร์บอเนต และมีสารประกอบอื่นๆเป็นส่วนประกอบ เช่น แคลเซียมฟอสเฟต แมกนีเซียมฟอสเฟต โปรตีนประเภทคอนไคโอลิน เป็นต้น
เปลือกหอยทะเลแบ่งได้เป็น 3 ชั้น ดังนี้
ชั้นผิวนอก เรียกว่า ชั้นเพอริออสทราคัม (periostracum) ประกอบด้วย สารจำพวกโปรตีนเป็นส่วนใหญ่ เป็นชั้นที่บางและหลุดง่าย หอยที่ตายแล้วและเปลือกตกค้างอยู่ตามชายหาด เปลือกชั้นนี้อาจหลุดหายไป จนไม่เหลือให้เห็น
ชั้นกลาง เรียกว่า ชั้นพริสมาติก (prismatic) เป็นชั้นที่หนาและแข็งแรงที่สุด ประกอบด้วย ผลึกรูปต่างๆ ของสารประกอบแคลเซียมซึ่งส่วนใหญ่อยู่ในรูปของแคลไซต์ (calcite)
ชั้นในสุด เรียกว่า ชั้นมุก หรือชั้นเนเครียส (nacreous) ประกอบด้วยผลึกรูปต่างๆ ของสารประกอบแคลเซียม ซึ่งส่วนใหญ่อยู่ในรูปของอะราโกไนต์ (aragonite) เป็นชั้นที่เรียบ มีความหนาบางแตกต่างกันไปตามแต่ชนิดของหอย ชนิดที่มีชั้นมุกหนา จะเห็นเป็นสีมุก และมีความแวววาวสวยงาม เมื่อหอยตาย เปลือกจะถูกคลื่นซัดขึ้นมาติดอยู่ตามชายหาด
ลักษณะของหอยทะเล > ลักษณะตัว

หอยทะเลมีเนื้อนุ่ม ลำตัวไม่แบ่งเป็นปล้อง ประกอบด้วยหัว ตีน แผ่นเนื้อแมนเทิล และอวัยวะภายใน หอยทะเลส่วนมากที่หัวมีหนวดและตา (ยกเว้นหอยแปดเกล็ดและหอยกาบคู่) ที่ใช้เป็นอวัยวะรับสัมผัส หอยกาบเดี่ยวอาจมีจะงอยปากหรืองวงสำหรับช่วยในการกินอาหาร ตีนเป็นกล้ามเนื้อแข็งแรง ใช้ในการคืบคลานหรือขุดพื้นเพื่อฝังตัว พวกที่เคลื่อนที่ได้จึงมีตีนขนาดใหญ่และแข็งแรง เช่น หอยแปดเกล็ด หอยงาช้าง หอยกาบเดี่ยว หอยกาบคู่ที่ฝังตัวอยู่ใต้พื้น  ส่วนพวกที่ไม่มีความจำเป็นต้องใช้ตีน เนื่องจากอยู่ติดกับที่ ตีนจะมีขนาดเล็กหรือไม่มีเลย เช่น หอยแมลงภู่ หอยนางรม สำหรับหอยงวงช้างกระดาษและหอยงวงช้างมุก ตีนเปลี่ยนรูป และอยู่รอบปาก มีลักษณะคล้ายหนวด ทำหน้าที่จับอาหารและช่วยในการพยุงตัว หอยมีแผ่นเนื้อแมนเทิลที่ห่อหุ้มอวัยวะภายในไว้ และขอบของแผ่นเนื้อนี้ทำหน้าที่สร้างเปลือก ระหว่างแผ่นเนื้อกับตีนเป็นช่องที่น้ำและอากาศผ่านเข้าออกได้เรียกว่า ช่องแมนเทิล ซึ่งมีเหงือกอยู่ภายใน
อาหารและวิธีการกินอาหาร

หอยทะเลกินอาหารแตกต่างกันไป บางชนิดกินอาหารเฉพาะอย่าง บางชนิดกินอาหารได้หลายอย่าง สิ่งที่เป็นอาหาร คือ
พืช พืชในทะเล ได้แก่ สาหร่ายทะเล ที่มีทั้งขนาดเล็กและขนาดใหญ่ สาหร่ายขนาดเล็กเกาะติดตามก้อนหิน ซากปะการัง ตามใบของหญ้าทะเล หลายชนิดล่องลอยอยู่ในมวลน้ำ ส่วนสาหร่ายขนาดใหญ่อยู่ตามพื้นท้องทะเล
ซากพืชและสัตว์ที่เน่าเปื่อย เมื่อพืชและสัตว์ตายลง ซากจะถูกย่อยสลาย จนมีขนาดเล็กลง และเปลี่ยนสภาพเป็นสารอินทรีย์ และอนินทรีย์
สัตว์ที่ยังมีชีวิต ได้แก่ สัตว์ทั้งขนาดเล็กและขนาดใหญ่ที่ลอยตัวอยู่ในมวลน้ำ หรืออาศัยอยู่ตามพื้นทะเล เช่น หนอนทะเล ปะการัง ดาวมงกุฎหนามหรือที่เรียกทั่วไปว่า ดาวหนาม รวมถึงสัตว์ที่ว่ายอยู่ในน้ำ เช่น ปลา เป็นต้น
จุลชีพ สิ่งมีชีวิตขนาดเล็กที่อาจอยู่ตามพื้นท้องทะเล ติดตามวัตถุต่างๆ หรือในมวลน้ำ เช่น จุลินทรีย์ เป็นต้น
หอยทะเลเกือบทุกชนิด (ยกเว้นหอยกาบคู่) มีแผ่นขูด (radula) อยู่ภายในช่องปาก แผ่นขูดมีลักษณะเป็นแถบยาว มีฟัน (radula teeth) ขนาดเล็กเรียงเป็นแถวในแนวขวางจำนวนหลายแถว ทำหน้าที่ช่วยในการกินอาหาร ส่วนหอยที่เป็นนักล่า แผ่นขูดเปลี่ยนรูปเป็นลักษณะคล้ายลูกศร เพื่อใช้เป็นอาวุธในการล่าเหยื่อ หอยกาบเดี่ยวใช้จะงอยปาก งวง และแผ่นขูด ในการกินอาหาร หอยกาบคู่กินอาหารโดยใช้เหงือกกรองอาหารจากมวลน้ำแล้วส่งเข้าสู่ช่องปาก ส่วนหอยงาช้าง หอยงวงช้างมุก  และหอยงวงช้างกระดาษใช้หนวดช่วยในการจับอาหารส่งเข้าปาก อาหารจะผ่านจากช่องปากลงสู่หลอดอาหาร และย่อยในกระเพาะผ่านเข้าสู่ลำไส้ กากอาหารออกทางรูก้น
การกำจัดของเสีย

หอยมีไตเป็นอวัยวะที่ทำหน้าที่ขับถ่ายของเสียออกจากตัว ของเสียส่วนใหญ่ถูกขับออกมาในรูปของกรดอะมิโน กรดยูริก และสารประกอบของแอมโมเนีย
การรับสัมผัสและระบบประสาท

หอยทะเลส่วนมากมีหนวด ซึ่งทำหน้าที่รับสัมผัสสิ่งต่างๆ ที่อยู่รอบตัว มีกลุ่มเซลล์รับสัมผัสทางเคมีอยู่บริเวณเหงือก ซึ่งทำหน้าที่รับกลิ่น และตรวจสอบสภาพของน้ำเรียกว่า ออสฟราเดียม (osphradium) มีถุงทรงตัว (statocyst) ที่มักพบอยู่บริเวณตีน ทำหน้าที่ควบคุมการทรงตัว มีตาทำหน้าที่รับสัมผัสความเข้มของแสง มีระบบประสาทที่ประกอบด้วยปมประสาทและเส้นประสาท โดยปมประสาทจะกระจายอยู่ตามตำแหน่งต่างๆ เช่น หัว ตีน ข้างลำตัว อวัยวะภายในระหว่างปมประสาท มีเส้นประสาทเชื่อมต่อถึงกัน และจากปมประสาทมีเส้นประสาทแตกแขนงสู่อวัยวะต่างๆ
การแพร่พันธุ์และการเจริญเติบโต

หอยทะเลแพร่พันธุ์โดยการวางไข่ มีระบบสืบพันธุ์แบ่งเป็น 2 ประเภทคือ ประเภทแยกเป็นเพศผู้และเพศเมีย และประเภทกะเทย คือ มีระบบสืบพันธุ์ของเพศผู้และเพศเมียอยู่ในตัวเดียวกัน ส่วนการปฏิสนธิมี 2 ลักษณะ คือ การปฏิสนธินอกตัว และการปฏิสนธิในตัว การปฏิสนธินอกตัวนั้น หอยจะไม่มีการจับคู่ผสมพันธุ์ เพศผู้และเพศเมียต่างปล่อยอสุจิและไข่ในน้ำ การปฏิสนธิเกิดในน้ำ เมื่ออสุจิและไข่ มีโอกาสมาอยู่ในที่เดียวกัน ในกรณีนี้อาจมีไข่หอยจำนวนมากที่ไม่ได้รับการผสม เนื่องจากถูกกระแสน้ำพัดพาไปในบริเวณที่ไม่มีอสุจิ หอยที่มีการปฏิสนธิลักษณะนี้ ได้แก่ หอยแปดเกล็ด หอยกาบเดี่ยวบางชนิด เช่น หอยเป๋าฮื้อ หอยนมสาว หอยกาบคู่เกือบทุกชนิด หอยงาช้าง ส่วนการปฏิสนธิในตัว หอยจะจับคู่กัน จากนั้นเพศผู้ปล่อยน้ำอสุจิเข้าไปในท่อไข่ของเพศเมีย ไข่ได้รับการผสมในท่อไข่ ไข่ส่วนมากจะได้รับการผสม หอยที่เป็นกะเทย ถึงแม้จะสร้างอสุจิและไข่ในตัวเดียวกัน แต่จะสุกไม่พร้อมกัน จึงต้องมีการผสมข้ามตัว ไข่ที่อยู่ในท่อไข่จะค่อยๆ เคลื่อนตัวมาตามท่อ และก่อนที่แม่หอยจะวางไข่ จะมีการสร้างวุ้นหรือปลอกหุ้มไข่ไว้ก่อน จึงวางไข่ ภายในวุ้นและภายในแต่ละปลอกมีไข่จำนวนมาก ไข่มักถูกวางรวมกันเป็นกระจุก โดยอาจติดอยู่ตามสาหร่ายหรือวัตถุที่อยู่ในน้ำ เช่น ก้อนหิน ท่อนไม้ เปลือกหอยเก่า หอยที่มีการปฏิสนธิในตัว ได้แก่ หอยกาบเดี่ยวเกือบทั้งหมด ทากทะเล หอยงวงช้างมุก และหอยงวงช้างกระดาษ
การเจริญเติบโตของตัวอ่อนอันเกิดจากการปฏิสนธิต่างแบบมีความแตกต่างกันไป หอยที่มีการปฏิสนธินอกตัวนั้น ตัวอ่อนเมื่อฟักออกจากไข่ มีรูปร่างคล้ายลูกข่าง มีขนเรียงเป็นแถบรอบตัวและไม่มีเปลือก เรียกว่า ตัวอ่อนโทรโคฟอร์ (trochophore) ซึ่งจะลอยตัวอยู่ในทะเล จากนั้นจึงมีการเปลี่ยนแปลงรูปร่าง โดยสร้างวีลัม (velum) ที่มีลักษณะเป็นแผ่นแบนบาง มีขนตามขอบ เพื่อใช้ในการช่วยพยุงตัวและว่ายน้ำ พร้อมๆ กับเริ่มสร้างเปลือกคลุมตัวเรียกว่า ตัวอ่อนเวลิเจอร์ (veliger) รูปร่างเปลือกของตัวอ่อนเวลิเจอร์ในหอยแต่ละกลุ่ม มีลักษณะแตกต่างกันไป เช่น ตัวอ่อนเวลิเจอร์ของหอยเป๋าฮื้อ มีเปลือกรูปร่างกลม ส่วนหอยนางรมมีเปลือกรูปร่างคล้ายอักษรตัว D ในระยะแรก และเปลี่ยนเป็นรูปคล้ายสามเหลี่ยมในระยะต่อมา ตัวอ่อนเวลิเจอร์จะค่อยๆ เปลี่ยนรูปร่างไป โดยวีลัมมีขนาดเล็กลงและค่อยๆ หดหายไป เปลือกมีขนาดใหญ่ขึ้นและหุ้มตัวไว้ทั้งหมด จากนั้นจะค่อยๆ จมตัวลงสู่พื้น โดยอาจคืบคลานอยู่ตามพื้นใต้น้ำ หรือเกาะติดอยู่ตามก้อนหินและวัตถุอื่นๆ ระยะนี้มีลักษณะคล้ายพ่อแม่ จึงเรียกว่า "ลูกหอย" ซึ่งจะเจริญเติบโตเป็นตัวเต็มวัยต่อไป ส่วนหอยที่มีการปฏิสนธิในตัวนั้น เมื่อไข่ฟักตัวเป็นตัวอ่อน โทรโคฟอร์จะเจริญอยู่ภายในวุ้นหรือปลอกไข่ระยะหนึ่ง จนเมื่อเจริญเป็นตัวอ่อนเวลิเจอร์แล้ว จึงออกจากปลอกไข่ลอยตัวอยู่ในน้ำทะเล แล้วเจริญเติบโตเป็นลูกหอยและตัวเต็มวัย
แหล่งที่อยู่อาศัย

หาดทราย หาดเลน
หาดหิน โขดหินเขตน้ำขึ้นน้ำลง
ป่าชายเลน
ปะการัง (พบมากที่สุด)
หญ้าทะเล
พื้นท้องทะเล
ความเป็นพิษจากหอยทะเล

จากการนำหอยทรายไปตรวจสารพิษที่คณะสัตว­แพทย์จุฬาลงกรณ์มหาวิทยาลัย โดยฉีดน้ำสกัดเข้าหนูขาวพบว่าเกิดพิษคล้ายกับพิษอัมพาตในหอย และเทโทรโดท็อกซิน ต่อมาจึงได้ทำการศึกษาต่อในรายละเอียดและตีพิมพรายงานผลการศึกษาวิจัย พบว่าจากการศึกษาขั้นต้น พิษอัมพาตในหอยและพิษเทโทรโดท็อกซิน ซึ่งสกัดได้จากหอยทรายทะเลในปี พ.ศ. 2531 มีความเป็นพิษสูงในระหว่างเดือนมกราคมถึงเดือนมิถุนายน และมีพิษต่ำตั้งแต่เดือนกรกฎาคมถึงเดือนธันวาคม เมื่อทำซ้ำอีกครั้งหนึ่งในปี พ.ศ. 2532 พบว่าหอยมีพิษสูงอีกในระหว่างเดือนมีนาคมและเมษายน โดยครั้งนี้ได้มีการวางแผนการตรวจสอบสารพิษจากอวัยวะต่างๆ ของหอยทะเล และทำการแยกเชื้อแบคทีเรียจากอวัยวะด้วย พร้อมทั้งได้เก็บตัวอย่างตรวจจากสิ่งแวดล้อมและได้มีการตรวจหาชนิดของ "ไดโนแฟล็กเอลเลต" ในสกุล Alexandrium และแบคทีเรียในน้ำทะเลและดินตะกอนโคลนทรายที่หอยอาศัยอยู่
และยังพบอีกว่าเชื้อ Vibrio alginolyticus ซึ่งแยกได้จากหอยทรายทะเลบริเวณเกาะสีชัง จังหวัดชลบุรี สร้างสารพิษทั้งชนิด PSP และ TTX
และผลการศึกษาต่อมาบ่งชี้ว่าหอยกาบคู่ที่กรองอาหารจากสิ่งแวดล้อม (ดังเช่นหอยทรายทะเลที่ศึกษา) หอยจะกรองเอาตะกอนที่มีแบคทีเรียซึ่งสร้างสารพิษทั้ง 2 ชนิด เข้าไปภายในตัว เมื่อแบคทีเรียถูกย่อยทำให้สารพิษกระจายไปสะสมอยู่ในอวัยวะต่างๆ และเมื่อนำเอาอวัยวะไปวิเคราะห์ จึงพบสารพิษ ดังกล่าวในอวัยวะนั้นๆ ซึ่งได้แก่ แมนเติล เหงือก กระเพาะอาหาร เนื้อเยื่อสืบพันธุ์ ตับและตับอ่อน เป็นต้น
ชนิดและสายพันธุ์ของแบคทีเรียที่สามารถ สร้างพิษทั้ง 2 ชนิด ที่พบในบริเวณอวัยวะต่างๆ ดังกล่าวมาแล้วนั้น มีความแตกต่างกัน เช่น จีนัสฟวิบริโอ พบที่ไซฟอน เหงือก เนื้อเยื่อสืบพันธุ์และกระเพาะอาหาร ที่เหงือกมีแบคทีเรีย Micrococcus เพิ่มขึ้นอีกสกุลหนึ่งด้วย ส่วนที่พบในดินตะกอนที่หอยทรายทะเลอาศัยอยู่จะพบแบคทีเรียในสกุล Fla vobacterium รายละเอียดลักษณะทางด้านรูปพรรณสัณฐานและคุณสมบัติทางชีวเคมีของแบคทีเรียทั้งหมดนี้ได้ศึกษาไว้แล้ว จะได้นำไปใช้ประกอบ เพื่อการวินิจฉัยชนิด (สปีชีส์) และสายพันธุ์ต่อไปในอนาคต
หลุมศพปลาวาฬ

| "หลุมศพปลาวาฬ" |
| --- | --- |

เพลงโดยพาราด็อกซ์
จากอัลบั้มบีฟอร์ซันไรส์อาฟเตอร์ซันเซ็ต
วางจำหน่าย: 20 มีนาคม พ.ศ. 2556
บันทึกเสียง: พ.ศ. 2556 ที่ Tata Studio
แนวเพลง: พังค์ร็อก
ความยาว: 2:50
ค่ายเพลง: จีนี่ เรคคอร์ดส (จีเอ็มเอ็ม แกรมมี่)
ผู้ประพันธ์เพลง: อิทธิพงศ์ กฤดากร ณ อยุธยา
โปรดิวเซอร์: พาราด็อกซ์

มิวสิกวิดีโอ
"หลุมศพปลาวาฬ" ที่ยูทูบ
 
"หลุมศพปลาวาฬ" เป็นซิงเกิลของวงดนตรีพาราด็อกซ์ ประพันธ์เนื้อร้อง-ทำนองโดย อิทธิพงศ์ กฤดากร ณ อยุธยา และเรียบเรียงโดย พาราด็อกซ์ ออกจำหน่ายในวันที่ 31 ตุลาคม พ.ศ. 2556
ส่วนมิวสิกวิดีโอเพลง "หลุมศพปลาวาฬ" กำกับโดย Chocolate Studio & อิทธิพงศ์ กฤดากร ณ อยุธยา เผยแพร่ครั้งแรกในวันที่ 31 ตุลาคม พ.ศ. 2556 เวลา 20.00 น ในยูทูบ